# logoISirkel.epsNotáhta ● Notat

|  |  |
| --- | --- |
| Geasa/Til: |   |
| Min čuj./Vår ref: | 21/343 - 28 |
| Beaivi/Dato: | 11.10.2021 |
|  |  |
|  |  |

#  **Gulahallanráđđeaddi - Sadjásašvirgi**

Sámedikkis lea rabas sadjásašvirgi gulahallanráđđeaddin gulahallanstábas jahkái. Mii ohcat gulahallanráđđeaddi gii lea servvodatberošteaddji, dáhtolaš ovttasbargat, boađusáŋgir ja geas leat buorit bargonávccat.

**Barggut:**

Gulahallanstábas lea ovddasvástádus Sámedikki gulahallan- ja diehtojuohkindoaimmas.

Virggi váldobarggut:

* Gulahallanfágalaš ráđđeaddin politihkalaš jođiheddjiide ja muđui organisašuvdnii
* Jođihit áššiid mediai ja mediagieđahallan
* Sisdoalu buvttadit ja almmuhit neahttasiidduide ja sosiála mediaide
* Čállit kronihkaid ja sártniid politihkalaš jođiheddjiid ovddas
* Veahkehit hábmet gulahallanstrategiijaid ja kampánjjaid lagas ovttasbarggu bokte fágaossodagaiguin
* Eará gulahallanbarggut

**Gelbbolašvuohta:**

Virgái háliidit olbmo geas lea mastergráda dahje vástideaddji oahppu, vuosttažettiin gulahallamis dahje journalistihkas. Ohccit geain lea unnimusat bachelorgráda dahje vástideaddji oahppu, ja unnimusat 5 jagi relevánta bargohárjáneapmi gulahallamis dahje journalistihkas sáhttet árvvoštallojuvvot virgái.

Gáibiduvvo sihke njálmmálaš ja čálalaš sámegiel- ja dárogielmáhttu. Son guhte virgáduvvo ferte máhttit eŋgelasgiela maiddái.

Lea sávahahtti ahte ohccis lea hárjáneapmi teakstačállimis, govvemis, filbmemis, čuohppamis ja ahte lea hárjánan ulbmillaččat gulahallat sosiála mediaid bokte.

**Muđui deattuhit:**

* Máhtu sámi servvodatdiliid birra
* Buori ipmárdusa politihkalaš proseassain
* Buriid ovttasbargo- ja gulahallandáidduid
* Buori njálmmálaš ja čálalaš ovdanbuktindáiddu
* Dáiddu bargat iešheanalaččat, struktuvrralaččat ja ulbmillaččat
* Veahkkáivuođa

Virggis deattuhuvvojit oahppu, bargovásáhusat, persovnnalaš heivvolašvuohta ja mokta.

**Bálká- ja bargoeavttut**

Virgi bálkáhuvvo Stáhta regulatiivva mielde virgekodas 1434 ráđđeaddi dahje 1364 seniorráđđeaddi, bargoduogáža ja gelbbolašvuođa vuođul.